laion/Wikipedia-Exotic huggingface dataset:
দেনিস জাকারিয়া

দেনিস লেমি জাকারিয়া লাকো লাদো (ফরাসি: Denis Zakaria; জন্ম: ২০ নভেম্বর ১৯৯৬; দেনিস জাকারিয়া নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া মনশেনগ্লাডবাখ এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং কেন্দ্রীয় রক্ষণভাগের খেলোয়াড় হিসেবে খেলে থাকেন। ২০১৪ সালে, জাকারিয়া সুইজারল্যান্ড অনূর্ধ্ব-১৯ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৬ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৩১ ম্যাচে ৩টি গোল করেছেন। তিনি সুইজারল্যান্ডের হয়ে এপর্যন্ত ১টি ফিফা বিশ্বকাপ (২০১৮) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন। দেনিস লেমি জাকারিয়া লাকো লাদো ১৯৯৬ সালের ২০শে নভেম্বর তারিখে সুইজারল্যান্ডের জেনেভায় জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা দক্ষিণ সুদানী বংশোদ্ভূত এবং তার মা কঙ্গোলীয় বংশোদ্ভূত। "UEFA Nations League 2019: Booking List before League phase Matchday 5" (পিডিএফ)। UEFA। ৬ নভেম্বর ২০১৮। পৃষ্ঠা 2। ২৮ নভেম্বর ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ নভেম্বর ২০২০।  "2018 FIFA World Cup: List of players" (পিডিএফ)। FIFA। ২১ জুন ২০১৮। পৃষ্ঠা 30। ১৯ জুন ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ জুন ২০২১।  Wuillemin, Dominic (৩ অক্টোবর ২০১৫)। "Zackig"। Berner Zeitung (জার্মান ভাষায়)। সংগ্রহের তারিখ ৯ জুন ২০১৭।  দেনিস জাকারিয়া – ফিফা প্রতিযোগিতার রেকর্ড (ইংরেজি) দেনিস জাকারিয়া – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে দেনিস জাকারিয়া (ইংরেজি) সকারবেসে দেনিস জাকারিয়া (ইংরেজি) বিডিফুটবলে দেনিস জাকারিয়া (ইংরেজি) ট্রান্সফারমার্কেটে দেনিস জাকারিয়া (ইংরেজি) ওয়ার্ল্ডফুটবল.নেটে দেনিস জাকারিয়া (ইংরেজি) ইএসপিএন এফসিতে দেনিস জাকারিয়া (ইংরেজি) ন্যাশনাল-ফুটবল-টিমস.কমে দেনিস জাকারিয়া (ইংরেজি)
কালীমোহন ঘোষ

কালীমোহন ঘোষ (১৮৮২ – ১২ মে ১৯৪০) ছিলেন বিশিষ্ট কর্মব্রতী, সাহিত্যানুরাগী ও শান্তিনিকেতনের শিক্ষক। রবীন্দ্রনাথ ঠাকুরের ঘনিষ্ঠ সহযোগী, রবীন্দ্রনাথ পরিকল্পিত শ্রীনিকেতনের মুখ্য সংগঠক ও অন্যতম রূপকার। কালীমোহনের জন্ম বৃটিশ ভারতের (তৎকালীন অবিভক্ত বাংলার ত্রিপুরার) অধুনা বাংলাদেশের চাঁদপুরের বাজাপ্তি গ্রামে। পিতা দীননাথ ঘোষ ও মাতা শ্যামাসুন্দরী দেবীর কনিষ্ঠ পুত্র ছিলেন তিনি। জ্যেষ্ঠ পুত্র ছিলেন দুর্গামোহন। বাল্যকালে তার পিতৃবিয়োগে ঘটে আর সেকারণে আর্থিক অনটনে শৈশব কাটে। তবে এর মধ্যেও মায়ের চেষ্টাতে পড়াশোনা করেন। ঢাকার ইম্পিরিয়াল সেমিনার স্কুল থেকে ১৯০২ খ্রিস্টাব্দে এন্ট্রান্স পরীক্ষার পরই রাজনীতিতে যুক্ত হন। ১৯০৫ খ্রিস্টাব্দে অনুশীলন সমিতির সদস্য হন। উচ্চ শিক্ষার্থে কোচবিহার রাজ কলেজে ভর্তি হলেও বঙ্গভঙ্গ আন্দোলনে কলেজ ছেড়ে স্বদেশিতে মাতেন। ১৯০৬ খ্রিস্টাব্দে পাবনায় অনুষ্ঠিত কংগ্রেস কনফারেন্সে উগ্রপন্থীদের পক্ষ নেন এবং প্রচারণার অংশ হিসাবে গ্রামেগঞ্জে বক্তৃতা দেন। তার মাধুর্যপূর্ণ বক্তৃতায় গ্রামের সাধারণ মানুষকে প্রভাবিত করতে পারতেন। অনেকের ধারণা ছিল যে, তিনি সশস্ত্র বিপ্লবী দলের একজন সদস্য। সেকারণে তার উপর পুলিশের সজাগ দৃষ্টি ছিল। ছাত্রাবস্থাতেই তিনি রবীন্দ্রনাথের 'স্বদেশী সমাজ' পড়ে রবীন্দ্র অনুরাগী হয়েছিলেন। পরবর্তীতে ১৯০৮ খ্রিস্টাব্দে বরিশাল কংগ্রেস সম্মেলনে রবীন্দ্রনাথের 'পল্লীচর্চা' বিষয়ক বক্তৃতা শুনে অনুপ্রাণিত হন। সাক্ষাতে কবি কালীমোহনের স্বদেশ চিন্তা ও আগ্রহ দেখে মুগ্ধ হন এবং পল্লীউন্নয়নের কাজে তাকে সহযোগী হিসাবে কাজে লাগানোর সিদ্ধান্ত নেন। কালীমোহনও শান্তিনিকেতনের পরিবেশ ও কর্মকাণ্ড দেখে অভিভূত হন। প্রথমে তিনি শান্তিনিকেতন বিদ্যালয়ে শিশুবিভাগে শিক্ষক হিসাবে যোগ দেন। রবীন্দ্রনাথের উৎসাহ ও সহযোগিতায় ১৯১২ খ্রিস্টাব্দে ইংরাজী সাহিত্য ও শিশুদের প্রাথমিক শিক্ষাপদ্ধতি ও বয়স্ক শিক্ষা সম্পর্কে জ্ঞানার্জনের জন্য শান্তিনিকেতন থেকে তাঁকে লন্ডনে পাঠানো হয়। সেখানে তিনি উইলিয়াম বাটলার ইয়েটস, এইচ জি ওয়েলস, উইলিয়াম রোটেনস্টাইন প্রমুখ বরেণ্য মানুষের সাথে পরিচিত হন। সেখানে অর্থাভাব হওয়ায় ১৯১৩ খ্রিস্টাব্দে রবীন্দ্রনাথ দেশে ফিরিয়ে আনেন এবং শান্তিনিকেতনে শিশুবিভাগের সার্বিক দায়িত্ব দেন। সেই সাথে রবীন্দ্রনাথ পরিকল্পিত পল্লীসংগঠনের কাজে তিনি শ্রীনিকেতনে আত্মনিয়োগ করেন। কালীমোহন রচিত অজস্র প্রবন্ধ ও নিবন্ধে নূতন চিন্তাধারা ও পরিকল্পনা পরিস্ফুট হয়েছে। কালীমোহন ১৯০৬ খ্রিস্টাব্দে চাঁদপুরের বিখ্যাত উকিল দীননাথ বসুর কন্যা মনোরমা দেবীকে বিবাহ করেন। তাঁদের ছয় পুত্র ও এক কন্যা। রবীন্দ্র সঙ্গীতের ও শান্তিনিকেতন ঘরনার নৃত্যের সৃষ্টিশীল কাণ্ডারী শান্তিদেব ঘোষ (১৯১০ - ১৯৯৯) এবং বিশিষ্ট সাহিত্যসেবী ও আনন্দবাজার পত্রিকা গোষ্ঠীর দেশ সাহিত্য পত্রিকার খ্যাতনামা সম্পাদক সাগরময় ঘোষ (১৯১২ - ১৯৯৯) ছিলেন তার কৃতী সন্তান। কালীমোহন ঘোষ ১৯৪০ খ্রিস্টাব্দের ১২ ই মে পরলোক গমন করেন। চট্টোপাধ্যায়, পূর্ণানন্দ। কবি ও কর্মী রবীন্দ্রনাথ ও কালীমোহন ঘোষ। কলকাতা: দে'জ পাবলিশিং হাউজ। পৃষ্ঠা ১১২।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ১৩৫, আইএসবিএন ৯৭৮-৮১-৭৯৫৫-১৩৫-৬ হাসান, মুহাম্মদ ফরিদ (২৯ এপ্রিল ২০১৯)। "রবীন্দ্রনাথের সহযোগী কালীমোহন ঘোষ"। দৈনিক চাঁদপুর কন্ঠ। ১৯ জুন ২০১৯ তারিখে মূল থেকে আর্কাইভ করা।
মোহাম্মদ রফিকুল আলম

মোহাম্মদ রফিকুল আলম (জন্ম: ১ জানুয়ারি ১৯৫৮) একজন বাংলাদেশী শিক্ষাবিদ। তিনি চট্টগ্রাম প্রকৌশল ও প্রযুক্তি বিশ্ববিদ্যালয় (চুয়েট)-এর ইলেকট্রিক্যাল এন্ড ইলেকট্রনিক ইঞ্জিনিয়ারিং বিভাগের অধ্যাপক এবং বিশ্ববিদ্যালয়টির পঞ্চম উপাচার্য। উপাচার্য পদে নিয়োগ লাভের পূর্বে তিনি চুয়েটের উপ-উপাচার্য ও ভারপ্রাপ্ত উপাচার্য হিসেবেও দায়িত্ব পালন করেন। মোহাম্মদ রফিকুল আলম ১৯৫৮ সালের ১ জানুয়ারি চট্টগ্রামের রাঙ্গুনিয়া উপজেলার মরিয়মনগরে জন্মগ্রহণ করেন। তার বাবা আবদুল হোসেন ও মা খায়রুন্নেসা। তিনি তৎকালীন চট্টগ্রাম প্রকৌশল কলেজের (বর্তমানে চুয়েট) ছাত্র হিসেবে ১৯৭৯ সালে ইলেকট্রিক্যাল এন্ড ইলেকট্রনিক ইঞ্জিনিয়ারিং বিভাগ থেকে প্রথম শ্রেণীতে বিএসসি ইঞ্জিনিয়ারিং ডিগ্রি লাভ করেন। পরবর্তীকালে তিনি এমএসসি ইঞ্জিনিয়ারিং এবং পিএইচডি ডিগ্রি অর্জন করেন। মোহাম্মদ রফিকুল আলম ১৯৮২ সালে তৎকালীন চট্টগ্রাম প্রকৌশল কলেজের (বর্তমানে চুয়েট) ইলেকট্রিক্যাল এন্ড ইলেকট্রনিক ইঞ্জিনিয়ারিং বিভাগে প্রভাষক হিসেবে কর্মজীবন শুরু করেন। তিনি ১৯৮৬ সালে সহকারী অধ্যাপক, ২০০৭ সালে সহযোগী অধ্যাপক এবং ২০০৯ সালে অধ্যাপক হিসেবে পদোন্নতি লাভ করেন। দীর্ঘ কর্মজীবনে অধ্যাপনার পাশাপাশি আলম বিভিন্ন গুরুত্বপূর্ণ পদে দায়িত্ব পালন করেছেন। তিনি চুয়েটের তড়িৎ ও কম্পিউটার কৌশল অনুষদের ডিন , ইলেকট্রিক্যাল এন্ড ইলেকট্রনিক ইঞ্জিনিয়ারিং বিভাগের প্রধান, কোর্স-কোঅর্ডিনেটর, বিআইটি-এর বোর্ড অব গভর্নরস এর সদস্য, এডভাইজরি কমিটির সদস্য, একাডেমিক কাউন্সিলের সদস্য, চুয়েটের ইনস্টিটিউট অব এনার্জি টেকনোলজির পরিচালক, ইনস্টিটিউট অব ইনফরমেশন এন্ড কমিউনিকেশন টেকনোলজির (আইআইসিটি) পরিচালক, চুয়েটের সিন্ডিকেট সদস্য ও পরীক্ষা নিয়ন্ত্রকসহ নানা গুরুত্বপূর্ণ পদে দায়িত্ব পালন করেন। তিনি ইঞ্জিনিয়ার্স ইনস্টিটিউশন-এর চট্টগ্রাম কেন্দ্রের নির্বাচিত সহ-সভাপতি ও সভাপতি হিসেবেও দায়িত্ব পালন করেন। মোহাম্মদ রফিকুল আলম ২০১৩ সালের ৬ মার্চ চুয়েটের উপ-উপাচার্য হিসেবে যোগদান করেন। ২০১৬ সালের ১৫ এপ্রিল তিনি বিশ্ববিদ্যালয়টির ভারপ্রাপ্ত উপাচার্য হিসেবে দায়িত্ব পালন শুরু করেন এবং ২৭ এপ্রিল পরবর্তী চার বছরের জন্য প্রথম মেয়াদে চট্টগ্রাম প্রকৌশল ও প্রযুক্তি বিশ্ববিদ্যালয় (চুয়েট)-এর পঞ্চম উপাচার্যের দায়িত্বভার গ্রহণ করেন। তিনি ২০২০ সালের ২৫ আগস্ট পরবর্তী চার বছরের জন্য দ্বিতীয় মেয়াদে চুয়েটের উপাচার্য হিসেবে নিয়োগ পান। ২০২৪ সালে কোটা সংস্কার আন্দোলনকালীন ১৯ জুলাই কারফিউ জারির রাতে শিক্ষার্থীদের আবাসিক হল থেকে বের করে দেওয়ার ঘটনায় শিক্ষার্থীদের চাপের মুখে ১৪ আগস্ট পদত্যাগ করেন। তিনি দেশীয় ও আন্তর্জাতিক বিভিন্ন সম্মেলনে প্রবন্ধ উপস্থাপন করেছেন। দেশে-বিদেশে বিভিন্ন জার্নালে তার উল্লেখযোগ্য সংখ্যক গবেষণা নিবন্ধ প্রকাশিত হয়েছে। তার গবেষণার প্রধান ক্ষেত্র হলো- প্লাজমা ফিজিক্স, ফিডব্যাক সিস্টেম এবং কন্ট্রোল ইঞ্জিনিয়ারিং, আধুনিক ইলেকট্রনিক্স প্রভৃতি। আলম ইঞ্জিনিয়ার্স ইনস্টিটিউশন, বাংলাদেশ-এর ফেলো। এছাড়াও তিনি বিভিন্ন পেশাজীবী সংগঠনের সক্রিয় সদস্য। "চুয়েটের নতুন উপাচার্য ড. রফিকুল"। বাংলানিউজটোয়েন্টিফোর.কম। ২৭ এপ্রিল ২০১৬। সংগ্রহের তারিখ ১৪ জুন ২০২১।  "চুয়েটে দ্বিতীয় মেয়াদে ভিসি হলেন ড. মোহাম্মদ রফিকুল আলম"। দৈনিক শিক্ষা। ২৬ আগস্ট ২০২০। সংগ্রহের তারিখ ১৪ জুন ২০২১।  "দ্বিতীয় মেয়াদে চুয়েটের ভিসির দায়িত্বে প্রফেসর ড. রফিকুল আলম"। দৈনিক ইনকিলাব। ২৫ আগস্ট ২০২০। ১৩ জুন ২০২১ তারিখে মূল থেকে আর্কাইভ করা। সংগ্রহের তারিখ ১৪ জুন ২০২১।  "ফের চুয়েটের ভিসি রফিকুল আলম"। বাংলানিউজটোয়েন্টিফোর.কম। ২৬ আগস্ট ২০২০। সংগ্রহের তারিখ ১৪ জুন ২০২১।
বাঘা মডেল উচ্চ বিদ্যালয়

বাঘা মডেল উচ্চ বিদ্যালয় বাংলাদেশের রাজশাহী জেলার বাঘা উপজেলায় অবস্থিত একটি মাধ্যমিক বিদ্যালয়। এটি ১৯৬৬ সালে প্রতিষ্ঠিত হয়েছিল। বাঘা মডেল উচ্চ বিদ্যালয় বাঘা উপজেলার অন্যতম প্রাচীন মাধ্যমিক বিদ্যালয়। স্কুলটি বিভিন্ন সময়ে সামাজিক ও সাংস্কৃতিক ক্রিয়াকলাপে সক্রিয় ভূমিকা পালন করে। ২০১৯ সালে বিদ্যালয়টির শিক্ষার্থীরা টিফিনের টাকা দিয়ে গাছের চারা রোপণের ঘটনা বেশ আলোড়ন সৃষ্টি করে। বাংলাদেশের শিক্ষাব্যবস্থা "List of Educational Institute of Rajshahi District"। rajshahi.gov.bd। ১৩ জুন ২০২১ তারিখে মূল থেকে আর্কাইভ করা। সংগ্রহের তারিখ ১৪ জুন ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bagha High School - Sohopathi | সহপাঠী"। sohopathi.com। সংগ্রহের তারিখ ১২ জুন ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "When children become guardians of plants"। The Daily Star (ইংরেজি ভাষায়)। ২০১৯-০৯-২১। সংগ্রহের তারিখ ২০২১-০৬-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Correspondent, Staff। "Rajshahi students plant over 100,000 trees with lunch money"। Prothomalo (ইংরেজি ভাষায়)। সংগ্রহের তারিখ ২০২১-০৬-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Planting 1,05,000 trees with tiffin money, students show the way"। The Business Standard (ইংরেজি ভাষায়)। ২০১৯-০৯-১৭। সংগ্রহের তারিখ ২০২১-০৬-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "বাংলাদেশ স্কাউটস | বাংলাদেশ স্কাউটস অনলাইন ডিজিটাল রেকর্ড এবং স্কাউট সার্ভিস সিস্টেম"। service.scouts.gov.bd। সংগ্রহের তারিখ ২০২১-০৬-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে বাঘা মডেল উচ্চ বিদ্যালয় সম্পর্কিত মিডিয়া দেখুন। বাঘা মডেল উচ্চ বিদ্যালয় এর ফেসবুক পেজ
ফিলিস্তিন দূতাবাস, ঢাকা

বাংলাদেশে ফিলিস্তিন দূতাবাস (আরবি: سفارة دولة فلسطين لدى بنغلاديش) হচ্ছে বাংলাদেশের রাজধানী ঢাকায় অবস্থিত ফিলিস্তিনের একটি কূটনৈতিক মিশন। এটি ঢাকার বারিধারার দূতাবাস সড়কে অবস্থিত। বাংলাদেশের স্বাধীনতার আগে ঢাকায় ফিলিস্তিনের একটি কনস্যুলেট ছিল। স্বাধীনতার পর ১৯৭৬ সালে ঢাকায় ফিলিস্তিন মুক্তি সংস্থার অফিস স্থাপিত হয়। ১৯৮৮ সালে ফিলিস্তিন স্বাধীনতা ঘোষণা করলে বাংলাদেশ দেশটিকে স্বীকৃতি দেয় এবং অফিসটি দূতাবাসের মর্যাদা লাভ করে। ফিলিস্তিন-বাংলাদেশ সম্পর্ক "গাজায় ক্ষতিগ্রস্তদের জন্য অর্থ সংগ্রহ করছে ঢাকার ফিলিস্তিন দূতাবাস"। এনটিভি। ১৭ মে ২০২১। সংগ্রহের তারিখ ১৫ জুন ২০২১।  "سفارة دولة فلسطين – جمهورية بنغلاديش الشعبية"। পররাষ্ট্র মন্ত্রণালয়, ফিলিস্তিন (আরবি ভাষায়)। ৯ জুলাই ২০১৮ তারিখে মূল থেকে আর্কাইভ করা।  "Previous Heads of Mission"। ফিলিস্তিন দূতাবাস, ঢাকা। সংগ্রহের তারিখ ১৫ জুন ২০২১।  "يوسف رمضان يؤدي اليمين الدستورية أمام الرئيس كسفير لدولة فلسطين لدى بنغلادش"। ওয়াফা এজেন্সি (আরবি ভাষায়)। ২৯ জানুয়ারি ২০১৮। সংগ্রহের তারিখ ১৫ জুন ২০২১।  দাপ্তরিক ওয়েবসাইট ফেসবুকে ফিলিস্তিন দূতাবাস, ঢাকা
ট্রোনা

ট্রোনা (ট্রাইসোডিয়াম হাইড্রোজেনডাইকার্বোনেট ডাইহাইড্রেট কিংবা সোডিয়াম সেস্কুইকার্বোনেট ডাইহাইড্রেট, Na2CO3•NaHCO3•2H2O একটি অসামুদ্রিক পানিতে দ্রবণীয় খনিজ। যুক্তরাষ্ট্রে সোডিয়াম কার্বনেট এর প্রাথমিক উৎস হলো ট্রোনা। অন্যদিকে পৃথিবীতে সাধারণত সোডিয়াম কার্বনেট আহরণ করা হয় সলভে প্রক্রিয়ার দ্বারা। অনুমান করা হয় সুয়েডিশ শব্দ (ট্রোনা) কিংবা স্প্যানিশ শব্দ (ট্রোনা) থেকে ইংরেজিতে ট্রোনা শব্দটির আগমন হয়৷ দুই ভাষাতেই ট্রোনা একই অর্থ বহন করে৷ সুয়েডিশ এবং স্প্যানিশ ট্রোনা শব্দটি মূলত এসেছে আরবি শব্দ ট্রোন থেকে। এরও পূর্বে সর্বপ্রথম প্রাচীন মিসরে নাইট্রি শব্দ ব্যবহার করা হয়৷ পরবর্তীতে প্রাচীন গ্রিকে শব্দটি বিবর্তিত হয়ে ন্যাট্রন উচ্চারিত হয় এবং আরবিতে গমনের পরে উচ্চারিত হয় ট্রোন৷ এই ট্রোন থেকে ট্রোনা শব্দটি এসেছে। Mineral galleries ওয়েব্যাক মেশিনে আর্কাইভকৃত ২০০৫-০৪-০৮ তারিখে, 2008
অ্যামোনিয়াম কার্বনেট

অ্যামোনিয়াম কার্বনেট (NH4)2CO3 রাসায়নিক সংকেত বিশিষ্ট একটি লবণ। যেহেতু এটিকে তাপ প্রদান করলে সহজেই গ্যাসীয় অ্যামোনিয়া এবং কার্বন ডাই অক্সাইডে বিয়োজিত হয়, তাই এটিকে লিভারিং এজেন্ট এবং গন্ধযুক্ত লবণ হিসাবেও ডাকা হয়। এটি বেকারের অ্যামোনিয়া নামেও পরিচিত এবং আরও আধুনিক লিভিং এজেন্ট বেকিং সোডা এবং বেকিং পাউডারের পূর্বসূরি ছিল। এটি পূর্বে সল উদ্বায়ী এবং হার্টশর্নের লবণের একটি উপাদান হিসেবে পরিচিত ছিল, যা বেক করার সময় একটি ঝাঁঝালো গন্ধ উৎপন্ন করে। অ্যামোনিয়াম নাইট্রেট Karl-Heinz Zapp (২০১২)। "Ammonium Compounds"। Ullmann's Encyclopedia of Industrial Chemistry। Weinheim: Wiley-VCH। আইএসবিএন 978-3527306732। ডিওআই:10.1002/14356007.a02_243। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
লিঙ্কড লিস্ট

কম্পিউটার বিজ্ঞানে, লিঙ্কড লিস্ট হচ্ছে ডাটাসমূহের লিনিয়ার (পরপর) কালেকশন যাদের অর্ডার বা ক্রম মেমরিতে তাদের অবস্থান অনুযায়ী নির্ধারিত হয় না। এই ধরনের ডাটা স্ট্রাকচারে, বিভিন্ন নোড একসাথে মিলে একটা লিনিয়ার সিকোয়েন্স গঠন করে। প্রত্যেক নোডে দুইটা অংশ থাকে; প্রথম অংশে ডাটা এবং দ্বিতীয় অংশে এর পরের নোডের একটা রেফারেন্স থাকে যার মাধ্যমে পরের নোডের সাথে এই নোডের একটা লিংক হয়। এই স্ট্রাকচারে, ইটেরেশনে (লুপ চালানো) সিকোয়েন্সের যেকোনো জায়গায় ডাটা যোগ বা বাদ দেয়া কার্যকর (ইফিশিয়েন্ট) সময়ের মধ্যেই করা যায়। লিঙ্কড লিস্টের একটা অসুবিধা হচ্ছে, ডাটা একসেস করতে লিনিয়ার সময় নেওয়া। এদিক দিয়ে অ্যারে ভালো সুবিধা দেয়, যেকোনো ডাটা খুব সহজেই একসেস করা যায়। এর প্রধান সুবিধা হচ্ছে লিস্টে ডাটা যোগ বা বাদ দেওয়া খুবই সহজ, কারণ এতে অ্য্যারের মত পুরো স্ট্রাকচার পুনরায় একই সিকোয়েন্সে মেমোরিতে সাজানো লাগে না। কারণ লিঙ্কড লিস্ট এ নোডগুলো মেমোরিতে পাশাপাশি না থেকে এলমেলো ভাবে থাকে। ডায়নামিক হওয়ায় প্রয়োজন অনুযায়ী লিস্ট বাড়ানো বা কমানো যায়। ১৯৫৫-১৯৫৬ এর দিকে প্রাথমিক ডাটা স্ট্রাকচার হিসেবে এলেন নিউয়েল, ক্লিফ শ এবং হার্বাট শিমন র‍্যান্ড কর্পোরেশনে তাদের ইনফরমেশন ল্যাঙ্গুয়েজ প্রসেসিংয়ের প্রয়োজনে তৈরি করেন। এছাড়া ১৯৫৩ সালে হ্যান্স পিটার লুন আইবিএমে লেখা চিঠিতে, হ্যাশ টেবিলে লিঙ্কড লিস্ট ব্যবহারের পরামর্শ দেন। লিস্টের প্রত্যেক রেকর্ডকে নোড বলে। নোডের প্রথম অংশে ডাটা থাকে এবং দ্বিতীয় অংশে পরের নোডের এড্রেস বা ঠিকানা থাকে যাকে 'নেক্সট পয়েন্টার' বলে। প্রথম নোডকে লিস্টের মাথা (head) এবং শেষ নোডকে লেজ (tail) বলা হয়। সিংলি লিস্ট প্রত্যেক নোডে ডাটা ফিল্ড এবং নেক্সট পয়েন্টার ফিল্ড থাকে। এতে সাধারণত ইনসার্ট (নোড বা ডাটা যোগ) , ডিলেট(নোড বা ডাটা বাদ) ও ট্রাভার্স (পুরো লিস্ট ঘোরা) অপারেশন করা হয়। নিচের কোড দেখায় কীভাবে একটা নোড যার 'value' নামক লিস্টের শেষে ইনসার্ট যোগ করা যায়: node addNode(node head, int value) { node temp, p; // temp এবং p নামে দুইটা নোড ডিক্লেয়ার করা হয়েছে। temp = createNode(); // createNode একটা নতুন নোড তৈরী করে যেখানে data = 0 and নেক্সট পয়েন্টার ফিল্ড 0 বা NULL। temp->data = value; // নোডের ডাটা পার্টে ভ্যালু এসাইন করা হয়েছে if (head == NULL) { head = temp; // যখন লিস্ট খালি } else { p = head; // p তে head এসাইন করা হয়েছে। while (p->next != NULL) { p = p->next; // লিস্ট ট্রাভার্স করা যতক্ষণ না p শেষ নোড হয়। শেষ নোড সর্বদাই NULL পয়েন্ট করবে। } p->next = temp; // নতুন নোডকে লিস্টের শেষ নোডের সাথে পয়েন্ট করা হয়েছে। } return head; } ডাব্‌লি লিঙ্কড লিস্ট ডাব্‌লি লিঙ্কড লিস্টে প্রত্যেক নোডে, নেক্সট পয়েন্টার ফিল্ডের পাশাপাশি আরেকটা পয়েন্টার ফিল্ড থাকে যা দিয়ে পূর্বের নোডের সাথে পয়েন্ট বা লিংক করে। দুই লিংককে 'ফরোয়ার্ড' ও 'ব্যাকওয়ার্ড' অথবা 'নেক্সট' ও 'প্রেভ' বলে। আধুনিক অপারেটিং সিস্টেমে একটিভ প্রসেস, থ্রেড ও অন্যান্য ডায়নামিক উপাদান চালনার জন্য ডাব্‌লি লিঙ্কড লিস্ট ব্যাবহার করা হয়ে থাকে। Knuth, Donald (১৯৯৮)। The Art of Computer Programming। 3: Sorting and Searching (2nd সংস্করণ)। Addison-Wesley। পৃষ্ঠা 547। আইএসবিএন 978-0-201-89685-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জাতীয় সমাজতান্ত্রিক দল

জাতীয় সমাজতান্ত্রিক দল দ্বারা বুঝানো হতে পারেঃ জাতীয় সমাজতান্ত্রিক দল (জাসদ)- বাংলাদেশের রাজনৈতিক দল জাতীয় সমাজতান্ত্রিক দল (রব) জাতীয় সমাজতান্ত্রিক দল (সিরাজ) বাংলাদেশের সমাজতান্ত্রিক দল-বাসদ বাংলাদেশের সমাজতান্ত্রিক দল (মার্কসবাদী) বাংলাদেশ কমিউনিস্ট পার্টি এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
তেজিন্দার পালসিং তুর

তেজিন্দরপাল সিং তুর (জন্ম: ১৩ই নভেম্বর ১৯৯৪) একটি ভারতীয় শট পুটার। ২০.৯২ মিটার নিক্ষেপ করে তিনি ভারতের জাতীয় রেকর্ডের অধিকারী। ২০২১ সালের ২১শে জুন, পাতিয়ালায় আয়োজিত ইন্ডিয়ান গ্রা প্রিতে ২১.৪৯ মিটার নিক্ষেপ করে তিনি নিজের পুরাতন জাতীয় রেকর্ড ভেঙে নতুন জাতীয় রেকর্ড গড়েন এবং ২০২০ টোকিও অলিম্পিকের জন্যে যোগ্যতা অর্জন করেন। তুরের জন্ম ১৯৯৪ সালের ১৩ই নভেম্বর পাঞ্জাবের মোগা জেলার খোসা পান্ডো গ্রামে। তুর কৃষক পরিবারের ছেলে, প্রথমে ক্রিকেট খেলতে শুরু করলেও, পরে বাবার কথা শুনে ক্রিকেট থেকে শটপুটে সরে গিয়েছিলেন। জুন ২০১৭ সালে, তূর ফেডারেশন কাপ জাতীয় সিনিয়র অ্যাথলেটিক্স চ্যাম্পিয়নশিপে ২০. ৪০মিটার তার ব্যক্তিগত শ্রেষ্ঠ আউটডোর থ্রো রেকর্ড করেছিলেন। পরে পাতিয়ালা এর বিশ্ব চ্যাম্পিয়নশিপে যোগ্যতা মান স্বল্প পড়ে গিয়েছিল যখন তিনি ২০.৫০মিটার নিক্ষেপ করেন। পরের মাসে, তিনি ভুবনেশ্বরে ২০১৭ এশিয়ান অ্যাথলেটিক্স চ্যাম্পিয়নশিপে ১৯.৭৭ মিটার নিক্ষেপ দিয়ে রৌপ্যপদক জিতেছিলেন। ১৯.৪২ মিটার নিক্ষেপ দিয়ে ২০১৮ কমনওয়েলথ গেমসের ফাইনালে অষ্টম স্থান অর্জন করেছিলেন। ২৫শে আগস্ট ২০১৮ এ, টুর গেমসের রেকর্ড এবং জাতীয় রেকর্ডটি ভেঙে ২০.৭৫ মিটার নিক্ষেপ করে ২০১৮ এশিয়ান গেমসে স্বর্ণ জিতেছেন। "TOOR Tajinderpal Toor"। Asian Games 2018 Jakarta Palembang। Archived from the original on ২০১৮-০৮-২৪। সংগ্রহের তারিখ ২৩ আগস্ট ২০১৮। উদ্ধৃতি শৈলী রক্ষণাবেক্ষণ: ইউআরএল ফিট নয় (link) https://thebridge.in/athletics/indian-grand-prix-4-hima-das-dutee-chand-live-blog-updates-22297 "Fed Cup: Neeraj wins gold with meet record"। The Tribune। ৩ জুন ২০১৭। ২৩ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৮।  Selvaraj, Jonathan (৮ জুলাই ২০১৭)। "Asian Athletics Championships: Anas wins gold, Dutee bags bronze on day 2"। ESPN.in। সংগ্রহের তারিখ ২৩ আগস্ট ২০১৮।  "CWG 2018: Muhammed Anas puts himself in Milkha Singh's shoes in Gold Coast"। The Indian Express। ১০ এপ্রিল ২০১৮। সংগ্রহের তারিখ ২৩ আগস্ট ২০১৮।
ব্রেল এমবোলো

ব্রেল ডোনাল্ড এমবোলো (ওলন্দাজ: Breel Embolo; জন্ম: ১৪ ফেব্রুয়ারি ১৯৯৭) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া মনশেনগ্লাডবাখ এবং সুইজারল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন। ২০১২ সালে, এমবোলো সুইজারল্যান্ড অনূর্ধ্ব-১৬ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৫ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৪২ ম্যাচে ৫টি গোল করেছেন। তিনি সুইজারল্যান্ডের হয়ে এপর্যন্ত ১টি ফিফা বিশ্বকাপ (২০১৮) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন। ব্যক্তিগতভাবে, এমবোলো বেশ কিছু পুরস্কার জয়লাভ করেছেন, যার মধ্যে ২০১৫ সালে বর্ষসেরা সুইজারল্যান্ডীয় ফুটবলারের পুরস্কার জয় অন্যতম। দলগতভাবে, এমবোলো এপর্যন্ত ৩টি শিরোপা জয়লাভ করেছেন, যার সবগুলো বাজেলের হয়ে জয়লাভ করেছেন। ব্রেল ডোনাল্ড এমবোলো ১৯৯৭ সালের ১৪ই ফেব্রুয়ারি তারিখে ক্যামেরুনের ইয়ায়ুন্দেতে জন্মগ্রহণ করেছেন, তবে তিনি শৈশবেই সুইজারল্যান্ডে স্থানান্তরিত হন এবং সেখানেই তার শৈশব অতিবাহিত করেছেন। "2018 FIFA World Cup: List of players" (পিডিএফ)। FIFA। ২১ জুন ২০১৮। পৃষ্ঠা 30। ১৯ জুন ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ জুন ২০১৮।  ব্রেল এমবোলো – ফিফা প্রতিযোগিতার রেকর্ড (ইংরেজি) ব্রেল এমবোলো – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে ব্রেল এমবোলো (ইংরেজি) সকারবেসে ব্রেল এমবোলো (ইংরেজি) বিডিফুটবলে ব্রেল এমবোলো (ইংরেজি) ট্রান্সফারমার্কেটে ব্রেল এমবোলো (ইংরেজি) ওয়ার্ল্ডফুটবল.নেটে ব্রেল এমবোলো (ইংরেজি) ইএসপিএন এফসিতে ব্রেল এমবোলো (ইংরেজি) ন্যাশনাল-ফুটবল-টিমস.কমে ব্রেল এমবোলো (ইংরেজি)
বরানগর পৌরসভা

বরানগর পৌরসভা ভারত এর পশ্চিমবঙ্গের উত্তর চব্বিশ পরগনা জেলার ব্যারাকপুর মহকুমার একটি নাগরিক সমিতি যেটি বরানগর এবং তার পার্শ্ববর্তী এলাকা (দেশপ্রিয় নগর, বনহুগলী, সাধন পল্লী, নোয়াপাড়া, পালপাড়া, ডানলপ এবং আলমবাজার) নিয়ে গঠিত হয়েছে। বরানগর লোকদের একটি প্রাচীন অঞ্চল বরানগর কলকাতা পৌরসংস্থা (কেএমসি) সংলগ্ন জায়গাটি হুগলী নদীর তীরে অবস্থিত। পর্তুগিজ উপনিবেশগুলি প্রথমে এখানে তাদের ব্যবসায় শিবির স্থাপন করেছিল যা ১৮৬২ সাল অবধি বিদ্যমান ছিল। পর্তুগিজ বন্দোবস্ত একটি ডাচ বাণিজ্য কেন্দ্রের আসন এবং ডাচ শিপিংয়ের জন্য একটি গুরুত্বপূর্ণ নোঙ্গর হয়ে উঠল। সতেরো শতকে এখানে ডাচদের বাড়িঘর ছিল। একটি হগ কারখানা ছিল যেখানে বছরে প্রায় ৩,০০০ বরাহ জবাই করে রফতানির জন্য লবণ দেওয়া হত। পরে এটি ব্যাপক পাট বাণিজ্য, বারু ব্যাগ উৎপাদন কেন্দ্রের হয়ে ওঠে। ১৭৯৫ সালে, এটি ব্রিটিশদের হাতে তুলে দেওয়া হয়েছিল। ১৮৬৯ সালে "উত্তর শহরতলির" পৌরসভা হিসাবে গঠিত, পৌরসভার নামকরণ করা হয়েছিল "বরানগর" ১৮৮৯ সালে। বরানগর পৌরসভায় মহিলাদের জন্য "বরানগর মাতৃ সদন" এখানে একটা সরকার "বরানগর রাজ্য জেনারেল হাসপাতালে" নামে হসপিটাল বরানগর এ অবস্থিত। বরানগর পৌরসভায় ৩৪ টি ওয়ার্ড (আসন) রয়েছে। বরানগর পৌরসভার ২০১৫ সালের পৌর নির্বাচনে এআইটিসি ৩২ টি আসন এবং সিপিআই (এম) ২ টি আসন জিতেছে। ২০১০ সালে বরানগর পৌরসভায় পৌর নির্বাচনে এআইটিসি ২০ টি আসন, সিপিআই (এম) ১১ টি আসন, আইএনসি ২ টি আসন এবং সিপিআই ১ আসন জিতেছে। ভারতের পৌর কর্পোরেশনগুলির তালিকা "Baranagar Municipality"। ২৮ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৬ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Vice - Chairperson of Baranagar Municipality"। ২০ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Municipal polls in Bengal to be postponed aagin due to Assembly election in March: Report"। The Statesman। সংগ্রহের তারিখ ৬ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "History of Baranagar Municipality"। ১৭ জুন ২০১৯ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৯।  "Baranagar Municipality - Right to Information Act"। Baranagar Municipality। সংগ্রহের তারিখ ৬ ডিসেম্বর ২০১৯। [স্থায়ীভাবে অকার্যকর সংযোগ] "Baranagar Matri Sadan"।  "Baranagar State General Hospital"। ৩ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৪ জুন ২০২১।  "Municipal General Election Results"। Results of Municipal General Elections 2015। West Bengal State Election Commission। সংগ্রহের তারিখ ৪ জুলাই ২০১৭।  "Municipal General Election Results"। Results of Municipal General Elections 2010। West Bengal State Election Commission। সংগ্রহের তারিখ ১৯ নভেম্বর ২০১৯।
মোহাম্মদ রফিকুল আলম (দ্ব্যর্থতা নিরসন)

মোহাম্মদ রফিকুল আলম নাম দ্বারা নিম্নোক্ত ব্যক্তিবর্গকে নির্দেশ করা হচ্ছে: মোহাম্মদ রফিকুল আলম, চট্টগ্রাম প্রকৌশল ও প্রযুক্তি বিশ্ববিদ্যালয়েরর পঞ্চম উপাচার্য মোহাম্মদ রফিকুল আলম বেগ, রাজশাহী প্রকৌশল ও প্রযুক্তি বিশ্ববিদ্যালয়ের সাবেক উপাচার্য রফিকুল আলম, বাংলাদেশের সাবেক আন্তর্জাতিক ক্রিকেট খেলোয়াড় রফিকুল আলম (সংগীতশিল্পী), বাংলাদেশী সংগীতশিল্পী এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।